**APROBAT,**

Director,

Ec. Georgiana TRIFU

CAIET DE SARCINI

**SERVICII DE ORGANIZARE**

**EVENIMENTE**

**Cod CPV: 79952000-2**

**Întocmit,**

**Șef Serviciu**

**Răzvan BUJAC**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natura tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

**1. INFORMAŢII GENERALE**

1.1. Beneficiar /Autoritate contractantă: **Centrul pentru Tineret al Municipiului Bucureşti**

1.2. Date despre beneficiar: Sediu: Municipiul București, Calea Victoriei nr. 126, sector 1; **Adresa de corespondență: Bulevardul Basarabia 37-39, Sector 3, București (National Arena București – Sector 114)**

1.3 Sursa de finanțare a achiziției : Bugetul local

1.4. Numar estimat de participanți: 15.000

1.5.Valoarea totală estimată a contractului/lor: 378.020lei la care se adaugă TVA.

**2. OBIECTIV**

Obiectivul urmărit prin prezentul Caiet de Sarcini îl reprezintă stabilirea unor criterii și termene precise care să conducă la crearea unui eveniment dedicat celebrării zilelor tineretului prin activități sportive și activități neconventionale în aer liber în București.

Evenimentul se va desfășura în perioada 25-27 Mai, în funcție de condițiile meteorologice, într-un cadru natural, respectiv un parc situat în Municipiul București, cu o suprafață de gazon de aproximativ 10.000 mp.

**3. OBIECTUL CONTRACTULUI**

Centrul pentru Tineret al Municipiului București dorește achiziționarea de produse și servicii pentru organizarea unui eveniment, în perioada 25-27 Mai.

***Obiective specifice:***

- Creşterea capacităţii de promovare a diversităţii culturale către publicul larg la nivelul Municipiului București.

- Consolidarea dialogului intercultural, fie că vorbim de tineri, studenți străini sau români, care vin pentru a studia în universitățile din raza Municipiului București şi dezvoltarea capacităţii de colaborare şi extindere a posibilităţilor de derulare a unor activităţi variate în domeniul sportive, recreative, artistic şi cultural la nivel regional.

- Modalitate prin care tinerii învață să depășească cu succes decalajul de dezvoltare între copilărie și maturitate

Prestatorul va oferta servicii de organizare evenimente care să îndeplinească obligatoriu următoarele specificații tehnice, astfel:

|  |  |  |
| --- | --- | --- |
| **Activitatea** | **Detalii tehnice** | **Nr pers./ buc** |

|  |  |  |
| --- | --- | --- |
| **Servicii și logistică activitați tineret** | -Masă profesională de fotbal Bonzini.  -Masă profesionala de Air Hockey.  -Set Tir cu arcul.  -Piste de minigolf.  -Set jocuri de gazon (Ladder Golf , Mega 4).  -Mega Sah, Mega Thumble Tower, Wooden Scatter, Quoits.  -Trambulină 4 module (6m x 8 m)  -Zorbing – Mingi de Zorbing ce aduc distracția în mijlocul Bucureștiului.  -Baloane (body zorb-uri) - este necesară prezența unei surse de curent în imediata apropiere.  -Twister picnic - Twister, neconvențional (pe iarba cu vopsea pe bază de apă, care nu este toxică mediului înconjurator).  -Aruncatul Potcoavei.  -Ball Pong.  -Slackline.  -MegaJenga. | 1 x masă profesională de fotbal Bonzini  1 x masă profesională de Air Hockey  1 x set Tir cu arcul  1 x piste de minigolf  1 x Set jocuri de gazon ( Ladder Golf , Mega 4,  Mega Sah, Mega Thumble Tower, Wooden Scatter, Quoits )  1 x trambulina 4 module (6m x 8 m)  Zorbing - Mingile de Zorbing  10 baloane (body zorb-uri) + trasare teren și porți  2 x Twister picnic -  1 x Aruncatul Potcoavei  1 x Ball Pong (12 recipiente de capacitate mare personalizate cu sigla CTMB și PMB + 12 mingi de volei)  1 x Slackline  1 x MegaJenga |
| **Amenajare zonă**  **eveniment** | -Ghirlande luminoase interconectabile cu lumină caldă + lumini arhitecturale verzi pe copaci.  -Asimetrici x 400 W.  -Mobilier artizanal zonă picnic (Mese și scaune lemn, baloți de paie din care se fac banci și mese de picnic acoperite cu materiale de diferite culori)  Mobilier decor: 6 buc. fotolii artizanale din combinat de mușchi și lemn, 20 buc. rondele din lemn, 2 cufere din lemn artizanal.  -Amenajare spațiu parcare biciclete  -Fotolii puf pentru cinema  -Paturi puf  -Felinare + flambouri  -Scrumiere | - 300 ml ghirlande luminoase  - 20 lumini arhitecturale verzi pe copaci, asimetrici x 400 W.  - mobilier zona picnic  -20 Mese si scaune lemn,  -30 buc baloti de paie cu materiale de diferite culori, mobilier decor).  -1 amenajare spatiu parcare biciclete.  -200 fotolii puf pentru cinema.  -200 pături  - 50 felinare  -5 flambouri  -100 scrumiere |
| **Tricouri personalizate**  **STAFF + CTMB** | Tricouri albe, bumbac, diferite mărimi și culori personalizare cu logo CTMB și PMB pe partea din spate și Staff pe partea din față a tricoului. | 50 buc. |
| **Sepci personalizate**  **STAFF + CTMB +**  **participanti activitati** | Sepci albe cu prindere reglabilă,  personalizare cu logo CTMB și PMB. | 50 buc. |
| **Bannere stradale promo** | Specificații Bannere: Imprimare full color / Tiv pe marginea bannerului / Dimensiune:  7m/1m print + montare + demontare +  închiriere spațiu + autorizații.  Bannerele vor fi executate din material PVC, texturat, flexibil și vor avea diverse grosimi care se aleg în funcție de suprafața bannerului.  Imprimarea va fi color, față verso, cu text sau imagini, cu numele evenimentului și sigla CTMB și a Primăriei Capitalei. Marginile vor fi întărite pentru o mai bună rezistență, se vor aplica capse pentru o mai bună ancorare, etc.  Bannerelevor fi rezistente la condițiile de exterior, respectiv ploaie, vânt sau razele UV.  Zone promovare: Universitate, Piața Romană, Piața Victoriei, Piața Rosetti, Aviatorilor etc.  Ofertantul va obține autorizațiile pentru locațiile stabilite, va asigura montajul și demontajul bannerelor, precum și reciclarea lor.  Ofertantul se va asigura de creația grafică pentru toate produsele promoționale, iar varianta finală va fi obligatoriu agreată de către achizitor.  Ofertantul împreună cu reprezentanții CTMB vor alege locațiile de amplasare a bannerelor stradale. | 15 buc. |
| **Gard cu panza**  **personalizat** | Ofertantul va asigura delimitarea cu garduri cu pânză personalizată pentru toate zonele (Cinema/Scena/Activitați pentru tineret/ Recreere).  Gardurile vor avea 1m înalțime și 2m lățime.  Pânza trebuie să acopere mai multe segmente de gard.  Ofertantul va asigura montajul și demontajul atât al gardului cât și a panzei personalizate, cât și de creația grafică. | 70 buc. x 3 zile |
| **Prelată zona eveniment** | Prelata va fi realizata din poliplan 10m x15m – materialul trebuie să fie impermeabil, rezistent la raze UV, cadru de susținere și modalitatea de prindere trebuie efectuată prin contragreutăți ori prin perforarea solului.  - Spațiu iluminat perimetral prelată.  -Costul trebuie sa includă montarea și demontarea prelatei, cât și transportul acesteia. | 1 buc. x 3 zile |
| **Promovare radio + spot** | Ofertantul se va asigura de promovare și creația unui spot radio de 30 de secunde:  Pe 3 posturi radio naționale precum Kiss Fm / Rock FM / Magic FM.  Preț rate card-ului este de 100000 Euro. | 7 spoturi per zi KISS FM / 7 spoturi per zi MAGIC FM / 7  spoturi per zi ROCK FM pe durata a minim 15 zile. |
| **Promovare facebook +**  **google** | Promovare eveniment pe următoarele surse:  Facebook și Google + creare pagină eveniment. | 1 buc |
| **Cabina Foto** | Cabină foto: print nelimitat, grafică inclusă, asistență în permanență, accesorii, props-uri și mesaje-6 ore/ zi, fundal personalizat.  La toate pozele realizate la cabină se vor aplica benzi magnetice. Grafica inclusă, dimensiunea pozei se stabilește în funcție de preferințe, precum și cadrele pozelor. La finalul evenimentului se vor primi fotografiile realizate pe toată perioada de desfășurare a evenimentului, în format electronic. | 1 buc |
| **Serviciu foto-video**  **profesional** | Pachet 8 ore / zi:  Prezența unui fotograf și a unui videograf timp de 6 ore la eveniment / Editarea fotografiilor / Filmare 4K.  1. *Servicii de fotografie profesională*  - Un fotograf va fi prezent pe toată durata evenimentului.  - Se vor fotografia toate momentele în cadrul evenimentului.  - Se va folosi echipament profesional de peste 25 MP.  - Toate fotografiile vor fi capturate în format raw.  - Întreg materialul se va edita și se va prelucra.  - Se vor livra fotografiile in format digital de înaltă rezolutie (pentru print de mari dimensiuni).  **2***. Servicii video de capturare a*  *desfășurării evenimentului*  - 1 videograf profesionist.  - Se vor captura cele mai bune momente ale evenimentului.  - Se vor folosi camere video profesionale de înaltă calitate format 4k necompresat – Se vor folosi sisteme de stabilizare de tip “steady-cam”.  - Întreg materialul se va edita, coloriza și prelucra.  - Se va livra un video la cheie ce va cuprinde întreg evenimentul.  - Video va fi livrat in 2 variante: varianta lunga si varianta scurta (web).  **3. Servicii de filmare si fotografiere**  - Un operator va fi prezent pe toată durata evenimentului.  - Se vor folosi echipamente profesionale – format 4k.  - Se vor efectua poze aeriene și filmări pe tot parcursul evenimentului.  - Fotografiile aeriene vor fi editate și prelucrate.  - Materialul video aerian va fi prelucrat împreună cu celelalte materiale. | 1 buc. x 3 zile |
| **Echipament tehnic +**  **scena** | Echipament + sonorizare + microfon: Scena 6m/4m, înălțime 0,60m, lumini pentru scena (beam 7R - bucați, SEM idea led 300 , L-ACOUSTIC ARCS,  L-ACOUSTIC SB28, L-ACOUSTIC LA, consolă mixaj ALLEN&HEAT E112, microfoane captare instrumente și voce, monitoare.  -structura spate scena unde se va promovarea evenimentului printr-un mesh de 6x4 m. | - 1 scena + lumini scena  - 8 bucati beam 7R  - 6 buc SEM idea led 300  - 4 buc L-Acoustic Arcs  - 2 buc L-Acoustic SB28  - 1 buc L-Acoustic LA  - 1 buc, consola mixaj ALLEN&HEAT e112,  - 4 buc microfoane captare instrumente si voce  - 1 buc structura spate scena ancorare mesh 6x4m |
| **Cinema + proiecții** | Ecran gonflabil 7,5 m x 4 m, 10000 ANSI + echipament proiectie și sonorizare.  Ofertantul va pune la dispoziție proiecții pentru a acoperi un interval de aproximativ 2h in fiecare din cele 3 zile, proiecții ce pot consta în scurt metraje sau lung metraje și nu se vor repeta pe parcursul celor 3 zile. | 1 buc x 3 zile |
| **Program+ artisti eveniment scena** | Programul general al evenimentului:  Vineri – 11:00 – 22:30  Sâmbătă – 11:00 – 22:30  Duminică – 11:00 – 22:30  Ofertantul va pune la dispozitie artistii +DJ ce se vor încadra în următorele specificații.  În fiecare dintre cele 3 zile ale evenimentului, în intervalul orar 14:00-21:00 vor avea loc 6 sesiuni de muzica live de minim 45 minute / sesiune, iar pe toată durata evenimentului, va fi prezent un DJ care va mixa intre sesiunile live si până la finaul evenimentului.  În fiecare zi ofertantul va crea un program variat, agreat de achizitor, ce va include toți artiștii solicitați, cu programe distincte in fiecare zi.  **Artiștii agreați de achizitor sunt:**  Jazz Syndicate  Cool Jazz Cats  Luise  Robert Patai & Cantaloop  Lucas Molina  Viorica Pintilie | 1 buc x 3 zile |
| **Toalete** | Ofertantul va amenaja o zonă distincte pentru toalete.  Grupurile sanitare vor fi dotate cu chiuvete.  Transportul, montarea și igienizarea sa fie incluse. | 12 buc x 3 zile |
| **Servicii Paza** | Ofertantul va asigura serviciile de paza pentru toată zona în care se va desfășura evenimentul și pe toată durata evenientului atât noaptea cat și ziua, printr-un număr corespunzător de agenți de pază. | 1 buc x 3 zile |
| **Servicii responsabili eveniment și spații de activități outdoor** | Ofertantul va pune la dispoziție responsabili ce vor asigura buna desfășurare a activitaților specifice cat și a evenimentului în sine. | 15 pers x 3 zile |
| **Servicii medicale și pompieri** | Ambulanța plus asistent și pompieri ce vor fi disponibili pe toata durata eveninentului. | 1 buc x 3 zile |
| **Servicii curățenie** | Ofertantul va asigura servicii de curățenie si personal pe toata durata evenimentului (noapte și zi). | 1 buc x 3 zile |

Prestatorul se va asigura de amenajarea spațiului pentru intreg eveninmentul ce este structurat sub forma a 4 zone distincte: Entertainment și jocuri outdoor, Picnic si relaxare, Cinema și Scena.

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentelor vor fi: asigurarea condiţiilor pentru repetiţii artiștilor, asigurarea amenajării celor 4 zone de desfăşurare, a instalaţiilor şi materialelor specifice, conform cerintelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanenta cu reprezentantii desemnati de achizitor.

3. Prestatorul va asigura scena, ecranul de proiecție, amenajarea spațiilor de entertainment,buna desfasurare a evenimentului cât şi dotarea zonelor în conformitate cu cerințele minime prevăzute în prezentul caiet de sarcini. În oricare dintre cazurile unde sunt prevăzute astfel de momente, prestatorul va asigura aparatura și echipamentele necesare specifice, astfel încât momentele artistice/muzicale să fie prestate în condiții de maximă calitate și siguranță. Fiecare echipament va corespunde evenimentului desfăşurat. Asamblarea şi dezasamblarea echipamentelor cu care se vor sustine momentele astistice, celelalte elemente prevazute in caietul de sarcini pentru cele 4 zone, cât și eliberarea locaţiei, va fi asigurată de prestatorul de servicii. In timpul lucrărilor de asamblare şi dezasamblare a echipamentelor se vor respecta condiţiile minime privind protecţia mediului și protecția muncii. Montarea echipamentelor se va face cu minimum 12 ore înainte de începerea evenimentului. La amplasarea scenei se va avea în vedere asigurarea stabilitătii terenului, cât și poziționarea ei corectă în relație cu accesele și căile de evacuare. Structura fiecărei podine de scena se va realiza astfel încât să asigure rigiditatea și stabilitatea necesară desfășurării în bune condiții a tuturor reprezentațiilor artistice pe perioada evenimentului. De asemenea, în tot procesul de montat, respectiv de demontat și în exploatare, se va respecta legislația în domeniu la data respectivă. Dezasamblarea scenei şi eliberarea locaţiei se vor face în termen de maxim 24 ore de la terminarea evenimentului descris mai sus.

4. În sarcina prestatorului sunt serviciile de pază, serviciile de ambulanță, Pompierii, Toaletele Ecologice, Colectarea Deșeurilor, pe toată perioada de desfășurare a evenimentului.

**VI. CONDITII DE DERULARE A CONTRACTULUI**

Prestarea serviciilor va începe în maximum 24 de ore de la primirea ordinului de începere a prestării din partea autoritatii contractante.

Condiții contractuale: sunt prevăzute în formularul de contract și sunt obligatorii pentru prestator.

**VII. MODUL DE ELABORARE A OFERTEI TEHNICE**

Este obligatorie întocmirea propunerii tehnice astfel încât, sa reiasa ca ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condiţiile de muncă și de protecţie a muncii care sunt in vigoare în România.

În acest scop propunerea tehnică va contine in mod obligatoriu urmatoarele:

1. Declaraţia pe propria răspundere dată de către fiecare asociat privind faptul că ofertantul a ţinut cont, în elaborarea ofertei, de obligaţiile referitoare la condiţiile de muncă şi protecţia muncii pe toată durata de îndeplinire a contractului conform Formularului din Sectiunea formulare;

2. Planul de organizare a prestarii serviciilor:

- Descrierea detaliată a etapelor propuse de ofertant pentru realizarea activităţilor din cadrul evenimentului, în vederea îndeplinirii contractului, inclusiv punctele de referinţă, precum şi rezultatele şi documentele ce trebuie prezentate pentru fiecare activitate;

- Descrierea facilităţilor suport (resurse tehnice, backstopping, logistice, administrative etc.) pe care ofertantul le pune la dispoziţie în scopul realizării activităţilor solicitate;

- Etapizarea fiecarei activitati/serviciu din evenimentul descris (succesiunea fiecarei activităţi) luându-se în considerare şi timpul necesar pentru mobilizare cu evidenţierea momentelor semnificative ale proiectului (ante eveniment, in timpul evenimnetului, post eveniment).

3. Proiectul de „Contract” (prezentat în secţiunea Formulare ) acceptat de ofertant în forma prezentata de autoritatea contractanta ( semnat si stampilat pe fiecare pagina). Ofertantul poate face obiecțiuni referitoare la clauzele contractuale propuse de autoritatea contractantă, sub sanctiunea respingerii ofertei prezentate.

Atentie! *- Ofertantul care prezintă o oferta (documentaţie) incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

VIII. MODUL DE ELABORARE A OFERTEI FINANCIARE Oferta financiara va cuprinde totalitatea preţurilor pentru categoriile de servicii necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizarii acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, cum ar fi, dar fără a se limita la: salarii/onorariile datoare de catre ofertant salariatilor/colaboratorilor sai, responsabili cu presatarea serviciilor si taxele datorate catre bugetul consolidat al statului, precum si orice taxe, impozite, cheltuieli generate de și pentru executatea contractului de prestari de sevicii ce face obiectul prezentei proceduri.

În acest scop propunerea financiara va contine urmatoarele:

1. Formularulși anexa la acesta, în LEI, incluzând toată perioada de derulare a contractului, cu TVA-ul evidentiat separat. Pentru ofertantii straini, echivalenta leu / euro va fi cursul BNR din data evaluării ofertei).

Atentie! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

IX. CRITERIUL DE SELECŢIE

Criteriul de selecțe este: **preţul cel mai scăzut**, in conditiile in care oferta indeplineste cerintele privind criteriile de selectie din Fisa de date si indeplinirii cerintelor minime din Caietul de sarcini.